stanford-oval/wikipedia huggingface dataset:
קרחון הולינגסוורת'

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  75°33′S 159°57′E﻿ / ﻿75.55°S 159.95°E﻿ / -75.55; 159.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הולינגסוורת'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הולינגסוורת'
 
קרחון הולינגסוורת' (באנגלית: Hollingsworth Glacier) הוא קרחון בארץ ויקטוריה, שבאנטארקטיקה.
חלקו של הקרחון מצוי בשטח חסות רוס.
הקרחון הוא קרחון רחב, בעל שיפוע נמוך.
הקרחון מנקז את האזור שממזרח לגבעות רייקר.
הקרחון זורם לכיוון צפון - מזרח, ונשפך אל קרחון דייוויד בסמוך ממזרח לנונאטאקי טריו.
היסטוריה > גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1962.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של ג'רי ל. הולינגסוורת' (Jerry L. Hollingsworth), שהיה מטאורולוג בעונת החורף האנטארקטי בתחנת הקוטב הדרומי (תחנת אמונדסן סקוט) בשנת 1966.
רחוב גריזודובובוי (מוסקבה)

| --- | --- |

 מידע כללי
 על שם:  ולנטינה גריזודובובה 
 אורך:  0.9 ק"מ 
 מיקום
 עיר:  מוסקבה
 רובע:  חורושיובסקי
 קואורדינטות:  55°46′59″N 37°31′35″E﻿ / ﻿55.783055555556°N 37.526388888889°E﻿ / 55.783055555556; 37.526388888889
 he
 
רחוב גריזודובובוי (У́лица Гризоду́бовой) הוא רחוב בצפון-מערב מוסקבה במחוז המשנה חורושיובסקי המשתרע ממעבר חורשת ליבנה עד לרחוב מהנדס התעופה סוחוי.
מקור השם

הרחוב נקרא בשנת 2004 לכבוד הטייס ואשת הציבור הנודעת, גיבורת ברית המועצות, גיבורת העמל הסוציאליסטי ולנטינה סטפנובנה גריזודובובה.
קודם לכן נקרא בשם "המעבר המתוכנן מספר 5485" (Проектируемый проезд № 5485).
מיקום

הרחוב ממוקם במרכז מחוז המשנה חורושבסקי, עובר המעבר המתוכנן מס' 6161 דרך שטח שדה חודינקה מדרום-מערב, אחר כך לצפון-מערב, למעבר חורש הליבנה.
בתים נודעים ברחוב

מתחם המגורים הגדול גראנד פארק.
מטה המודיעין הצבאי הרוסי.
תחבורה ציבורית

תחנת המטרו פולז'אייבסקאיה נמצאת 650 מטר מאמצע הרחוב.
קווי אוטובוסים מספר 175, 818 עוברים ברחוב זה.
קרחון האריוט

| --- | --- |
אין תמונה חופשית
 מידע כללי
 על שם:  תומאס הריוט 
 מיקום:  אזור הברית האנטארקטית 
 קואורדינטות:  69°00′00″S 66°20′00″W﻿ / ﻿69°S 66.3333°W﻿ / -69; -66.3333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון האריוט(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון האריוט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האריוט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האריוט
 
קרחון הריוט או קרחון האריוט (באנגלית: Hariot Glacier) הוא קרחון הממוקם באזור חוף פאלייר של ארץ גרהאם בחצי האי האנטארקטי שבאנטארקטיקה.
קרחון הריוט זורם לכיוון צפון-מערב, לאורך צידה הדרומי של רמת מורגן, ולאחר מכן זורם לכיוון מערב, ונשפך אל חלקו הצפוני של מדף הקרח וורדי.
גובהו של הקרחון 11,51 מטרים מעל פני הים.
היסטוריה > גילוי ומיפוי הקרחון

אזור הקרחון נסקר לראשונה המשלחת הבריטית אל ארץ גרהאם (שחקרה את אזור ארץ גרהאם בין השנים 1934 -  1937) בהנהגת ריימיל.
חלקו העליון של הקרחון בשנת 1947 צולם מהאוויר על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE).
אזור הקרחון נסקר על הקרקע בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)).
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הוועדה קראה לקרחון על שם תומאס האריוט (Thomas Harriot) מתמטיקאי אנגלי - שהיה מזכיר הכבוד (ואחר הנשיא) של החברה הגאוגרפית המלכותית, והמצא שיטות חדשות של ניווט.
לקריאה נוספת

• MSPELTO, , APRIL 28, 2011
• Wendt, J., Rivera, A., Wendt, A., Bown, F., Zamora, R., Casassa, G., & Bravo, C. (2010), , Annals of Glaciology, 51(55), 97-102. doi:10.3189/172756410791392727
• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS, P 10
קרחון הושקו

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  71°49′00″S 163°24′00″E﻿ / ﻿71.8167°S 163.4°E﻿ / -71.8167; 163.4
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הושקו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הושקו
 
קרחון הושקו (באנגלית: Hoshko Glacier) הוא קרחון מסוג קרקס קרחוני, ברכס לאנטרמן, בהרי באוורס, בארץ ויקטוריה, שבאנטארקטיקה. הקרחון ממוקם באזור המכונה חוף פנל.
הקרחון מנקז לכיוון דרום-מערב את ההרים שבין פסגת באוורס והר אדיקסון. הקרחון נשפך לתוך החלק התחתון של קרחון קנהאם.
היסטוריה > גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של סגן ג'ון הושקו הבן (.John Hoshko, Jr) מכוחות המילואים של צי ארצות הברית, שהיה קצין יחסי הציבור, של כוחות העזר של צי ארצות הברית לאנטארקטיקה בין השנים 1966–1968.
קרל רודנבורג

| --- | --- |

קרל רודנבורג
 לידה:  17 במאי 1894 גיסטמינדה, האימפריה הגרמנית האימפריה הגרמנית
 פטירה:  5 בנובמבר 1992 (בגיל 98) גרפן, גרמניה גרמניה
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1913–1945 (כ־32 שנים)
 דרגה:   גנרל-לויטננט (ורמאכט)
 תפקידים בשירות
 מפקד הדיוויזיה ה-76
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
קרל רודנבורג (בגרמנית: Carl Rodenburg;‏ 17 במאי 1894 – 5 בנובמבר 1992) היה מפקד בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

רודנבורג נולד ב-17 במאי 1894 בגיסטמינדה, ובשנת 1913 התגייס לצבא הגרמני הקיסרי, והצטרף לרגימנט הרגלים ה-113 (באדן ה-5), עמו לחם במלחמת העולם הראשונה.. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף רודנבורג לרייכסווהר, ומילא בו תפקידי פיקוד ומטה. ב-1 בפברואר 1927 הוא הועלה לדרגת האופטמן, ובאביב 1928 הוא מונה למפקד פלוגה 5 ברגימנט הרגלים ה-14 (באדן). ב-1 באפריל 1937 הוא הועלה לדרגת אוברסט-לויטננט, וב-1 בנובמבר 1938 הוא מונה למדריך בבסיס ההדרכה בדבריץ.
ביוגרפיה > מלחמת העולם השנייה

ב-1 בינואר 1940 מונה רודנבורג למפקד רגימנט הרגלים ה-203, ולחם עמו במהלך המערכה על צרפת ובמהלך מבצע ברברוסה כחלק מהדיוויזיה ה-76. ב-26 בינואר 1942 מונה רודנבורג למפקד הדיוויזיה ה-76, וב-1 באפריל 1942 הועלה לדרגת גנרל-מיור. בקיץ 1942 לחמה הדיוויזיה במבצע מקרה כחול כחלק מקורפוס הפאנצר ה-24 והקורפוס ה-51 במסגרת הארמייה השישית, ולאחר מכן בקרב סטלינגרד במסגרת הקורפוס ה-8, וב-8 באוקטובר 1942 הוא קיבל את עיטור צלב האבירים של צלב הברזל. ב-1 בדצמבר 1942 הוא הועלה לדרגת גנרל-לויטננט, וב-31 בינואר 1943 הוענק לו תוספת עלי אלון לעיטור צלב האבירים של צלב הברזל. באותו היום הושמדה הדיוויזיה יחד עם כל הכוחות שהיו בכיס הדרומי, ורודנבורג ושרידי הדיוויזיה נלקחו לשבי.
ביוגרפיה > לאחר המלחמה

באוקטובר 1955 שוחרר רודנבורג מהשבי. לאחר שחרורו התגורר רודנבורג בעיר גרפן, עד למותו ב-5 בנובמבר 1992, והוא בן 98 שנים.
קרחון הובס (ארץ ויקטוריה)

ערך זה עוסק בקרחון בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 אורך:  7 מיל ימי 
 רוחב:  2 מיל ימי 
 קואורדינטות:  77°54′S 164°24′E﻿ / ﻿77.9°S 164.4°E﻿ / -77.9; 164.4
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הובס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הובס
 
קרחון הובס (באנגלית: Hobbs Glacier) הוא קרחון באזור חוף סקוט של ארץ ויקטוריה שבאנטארקטיקה.
הקרחון זורם לכיוון מזרח.
אורכו של הקרחון 13 קילומטרים; רוחבו של הקרחון בין 2 ל-4 קילומטרים.
הקרחון ממוקם 4 קילומטרים דרומית לקרחון בלו.
גובהו של הקרחון 313 מטרים מעל פני הים.
קרחון הובס נשפך אל מצר מקמרדו.
מפיהו של הקרחון זורם פלג הובס - של מי קרחון נמסים.
היסטוריה > גילוי ומיפוי הקרחון

הקרחון נחקר לראשונה על ידי המשלחת הלאומית האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.
במסגרת המשלחת הבריטית לאנטארקטיקה (משלחת טרה נובה) אשר חקרה את אנטארקטיקה בין השנים 1910–1913, אף היא בפיקודו של רוברט פלקון סקוט האזור נחקר בצורה יסודית יותר.
היסטוריה > מקור השם

סקוט נתן לקרחון את שמו.
סקוט קרא לקרחון על שם פרופסור ויליאם הרברט הובס (William H. Hobbs), מאוניברסיטת מישיגן שבעיר אן הרבור, במדינת מישיגן שבארצות הברית.
ויליאם הרברט הובס היה חוקר מוביל בתחום חקר הקרחונים.
לקריאה נוספת

• C. J. BOWSER, T. A. RAFTER, R. F. BLACK, , ineral. Soc. Amer. Spec. Pap. 3, 261-272 (1970)
קרל פירסון

| --- | --- |

 לידה:  27 במרץ 1857 לונדון, הממלכה המאוחדת של בריטניה הגדולה ואירלנד 
 פטירה:  27 באפריל 1936 (בגיל 79) קולדהארבור, הממלכה המאוחדת 
 ענף מדעי:  סטטיסטיקה מתמטית, ביולוגיה, סטטיסטיקה, אאוגניקה 
 מקום קבורה:  כנסיית סנט מייקל 
 מקום לימודים:  קינגס קולג' (1879)  אוניברסיטת היידלברג  אוניברסיטת קיימברידג'  קינגס קולג' לונדון  יוניברסיטי קולג' לונדון  בית ספר יוניברסיטי קולג' 
 מנחה לדוקטורט:  פרנסיס גולטון 
 מוסדות:  יוניברסיטי קולג' לונדון  גרשאם קולג'  קינגס קולג' לונדון 
 תלמידי דוקטורט:  ג'ון וישארט, ג'וזף אוסקר אירווין, אדני יול, פיליפ הול, פלורנס נייטינגייל דייויד, אדני יול 
 פרסים והוקרה:  עמית החברה המלכותית (1896)  מדליית דרווין (1898)  מדלייה לזכר האקסלי (1903)  פרס לזכר ולדון (1912) 
 צאצאים:  אגון פירסון, Helga Sharpe Pearson 
 
דיוקן של קרל פירסון משנת 1890
קרל פירסון (באנגלית: Karl Pearson;‏ 27 במרץ 1857 – 27 באפריל 1936) היה מתמטיקאי וביוסטטיסטיקאי אנגלי. הוא נחשב למייסד תחום הסטטיסטיקה המתמטית, ותרם באופן משמעותי לתחומי הביומטריה, המטאורולוגיה והאאוגניקה ולתאוריות של דרוויניזם חברתי. היה התלמיד והביוגרף של סר פרנסיס גולטון.
בשנת 1911 הקים את המחלקה האוניברסיטאית לסטטיסטיקה הראשונה בעולם בקולג' האוניברסיטאי של לונדון.
קורות חייו > משפחה

קרל פירסון נולד לוויליאם פירסון ופאני סמית', והיו לו שני אחים: ארתור ואמי. אביו ויליאם היה היסטוריון וגרמאניסט (אדם המתמחה בהיסטוריה ובתרבות הגרמאנית).
בשנת 1890 התחתן פירסון עם מאריה שארפ, ונולדו להם שלושה ילדים: אחד מהם, אגון פירסון, היה לימים בעצמו לסטטיסטיקאי בעל שם. מאריה נפטרה בשנת 1928, ובשנת 1929 התחתן פירסון עם מרגרט ויקטוריה צ'ילד, שעבדה איתו במעבדה הביומטרית. פירסון ומשפחתו גרו לאורך השנים בהמפסטד.
קורות חייו > לימודים וחיים מקצועיים

קרל התחנך בבית הספר הפרטי יוניברסיטי קולג' (אנ') שבהמפסטד, לונדון. לאחר מכן בשנת 1876 החל ללמוד מתמטיקה בקינגס קולג' באוניברסיטת קיימברידג', וסיים את לימודיו בהצטיינות בשנת 1879 כסטודנט למתמטיקה במקום השלישי בציוניו באותה שנה. לאחר מכן הלך ללמוד באוניברסיטת היידלברג שבגרמניה, שם למד פיזיקה מגאורג קווינקה ומטאפיזיקה מקונו פישר. לאחר מכן הלך לאוניברסיטת הומבולדט שבברלין שם שמע הרצאות על דרוויניזם מהפיזיקאי ופיזיולוג אמיל דה בויס-ריימונד. במהלך שהותו בברלין, למד גם משפט רומאי, ספרות ימי הביניים וספרות של המאה ה-16, וסוציאליזם. במיוחד הוא נהיה מומחה לספרות גרמנית. בשנת 1880 חזר לקיימברדיג'.
לאחר מכן החליט שברצונו ללמוד משפטים, והלך ללמוד באינר טמפל בלונדון עד שנת 1881. לאחר מכן חזר לתחום המתמטיקה, וקיבל תואר דוקטור מקינגס קולג' בשנת 1881 ותואר פרופסור מהקולג' האוניברסיטאי של לונדון בשנת 1883. בשנת 1884 מונה לראש המחלקה למתמטיקה שימושית ולמכניקה בקולג' האוניברסיטאי של לונדון. בשנת 1885 מונה לעורך כתב העת Common Sense of the Exact Sciences, עקב מותו של העורך הקודם ויליאם קינגדן קליפורד. בשנת 1891 מונה לפרופסור לגאומטריה בגרשאם קולג' שבלונדון. בגרשאם פגש את הזואולוג ומייסד הביומטריה, רפאל ולדון, שהיה זקוק לעזרה במחקריו בפתרון בעיות חישוביות. שיתוף הפעולה שנרקם ביניהם בתחומי הביומטריה והאבולוציה התאורטית המשיכה עד למותו של ולדון בשנת 1906. ולדון היה זה שהפגיש בין פירסון לבין פרנסיס גולטון - שפירסון הפך לתלמידו ו"ממשיך דרכו".
לאחר מותו של גולטון בשנת 1911, עמל פירסון רבות להוצאת הביוגרפיה שלו בשלושה כרכים - שיצאו לאור בשנים 1914, 1924 ו-1930, כשפירסון עצמו נושא בעלות הדפסתם.
פירסון ייסד את המחלקה לסטטיסטיקה יישומית, והכניס לתוכה את המחקר בתחום הביומטריה ואת מעבדותיו של גולטון. הוא נשאר לעבוד במחלקה עד פרישתו בשנת 1933, והמשיך לעבוד באופן עצמאי עד מותו בשנת 1936.
קורות חייו > כתבי עת שייסד

בשנת 1901 ייסד יחד עם ולדון וגולטון את כתב העת Biometria שמטרתו הייתה לתמוך בפיתוח התאוריה הסטטיסטית, והיה העורך של כתב העת עד יום מותו.
בשנת 1925 ייסד את כתב העת Annals of Eugenics (היום נקרא: Annals of Human Genetics) העוסק בגנטיקה אנושית.
קורות חייו > השפעתו על איינשטיין ועל מדענים נוספים

כשהיה בן 23, למד אלברט איינשטיין עם חבריו את ספרו של פירסון, The Grammar of Science, שפורסם בשנת 1892. בספר, תיאר פירסון רעיונות שנתנו השראה למדענים רבים ובין השאר לתורת היחסות של איינשטיין. הוא הביע בספר את רעיון היחסיות - שייתכן שבעיני צופים שונים הנעים במהירויות שונות, המציאות נראית שונה, וכן שייתכן שצופה הנע במהירות האור יראה עולם סטטי, ואף שיער שצופה הנע במהירות הגבוהה במהירות האור יראה את הזמן כנע בכיוון ההפוך.
הספר עסק גם באנטי-חומר ובממד הרביעי של המרחב.
פוליטיקה ואאוגניקה

כאאוגניסט שיישם את רעיון הדרוויניזם החברתי גם עבור יחסים בין עמים, פירסון האמין שמלחמה נגד "גזעים נחותים" היא בסך הכל תוצאה הגיונית של ברירה טבעית. הוא טען שאם התאוריה של אוגוסט וייסמן הטוענת שאין למעשיו של יצור חי וליתרונות שצבר בחייו השפעה על צאצאיו, אזי הממשלה מבזבזת את משאבי האומה כשהיא מנסה להשקיע באנשים עניים השייכים למעמדות נמוכים.
פירסון היה ידוע כאדם בעל מחשבה עצמאית וכסוציאליסט. הוא העביר הרצאות במגוון נושאים שהיו בדיון פוליטי בתקופתו, בין השאר על קרל מרקס ועל מאבקן של נשים במדינות המערב לזכות בחירה (סופרג'יזם).
נאמנותו לאידאולוגיה הסוציאליסטית הובילה אותו לדחות קבלת תארים יוקרתיים שהוצעו לו, בהם תואר מסדר האימפריה הבריטית בדרגת קצין (OBE) בשנת 1920 ותואר אביר בשנת 1935.
תרומתו לתחום הסטטיסטיקה

מתאם פירסון
שיטת המומנטים
התפלגות פירסון
מרחק כי (Chi Distance)
ערך-p
מבחן כי בריבוע של פירסון (סוג מסוים של מבחן כי בריבוע)
ניתוח גורמים ראשיים
נהוג לייחס לפירסון את השימוש הראשון בהיסטוגרמה
הערות שוליים

↑  Pearson, Karl (1888). "The Woman's Question," in The Ethic of Freethought. London: T. Fisher Unwin, pp. 370–394
| --- | --- |
בקרת זהויות :  NLI: 987007463019405171  PLWABN: 9810680818705606  BNE: XX1391663  BnF: cb12299179c (data)  CANTIC: a11716599  CiNii: DA03614494  GND: 118982141  ICCU: VEAV029359  ISNI: 0000 0001 1024 6264  LCCN: n84802488  LNB: 000062252  MGP: 30176  NDL: 00452380  NKC: nlk20010092791  NLA: 35414312  NLG: 162439  NTA: 068742231  RERO: 02-A003677793  SELIBR: 233834  SNAC: w69s1t36  SUDOC: 031854273  Trove: 944259  VcBA: 495/128992  VIAF: 34522718   WorldCat (עם VIAF): 34522718
רדיו ג'ונאם

רדיו ג'ונאם הוא אלבום הסולו הראשון של המוזיקאי הישראלי שקל. "רדיו ג'ונאם" יצא בדצמבר 2016, ואת שירי האלבום הקליט דוידי באוגוסט 2015.
רקע

המילה "רדיו" בשם האלבום מגיעה, לדברי דוידי, מכך שרדיו כולל תחנות שונות, ובאלבום מגוון רחב סגנונות שונים: מהפרסי האותנטי עד לראפ הישראלי של נצ'י נצ'. לדברי דוידי, משמעות המילה "ג'ונאם" שבשם האלבום בפרסית הוא "נשמה", וכך כונה על ידי חבריו בעבר. בשירים ניתן למצוא קטעי מעבר ממש כמו ברדיו שהופכים את האלבום למקשה אחת, "רדיו ג'ונאם".
מוטיב חוזר באלבום הוא סימפולים וקטעים אינסטרומנטליים הנשענים על המוזיקה האתנית.
רשימת הקטעים

| מס' | שם | משך |
| --- | --- | --- |
| 1. | מתוך הים (עם אריסטו, נצ׳י נצ׳ וזי קיי)   | 4:01 |
| 2. | דרקון999 (הפסקת פאף)  | 3:06 |
| 3. | באמא שלי כולם דפוקים (עם נצ׳י נצ׳)   | 4:30 |
| 4. | מילאנו  | 6:48 |
| 5. | לשנות את דרכיי (עם כהן)   | 4:49 |
| 6. | וואחדל סימפתיקו  | 1:35 |
| 7. | Call Me Up (עם אביגיל קובארי)   | 5:54 |
| 8. | חיה בסרט (עם סימה נון)   | 4:14 |
| 9. | אל תבכי (הפסקת פאף)  | 3:54 |
| 10. | פרפקט יום (עם אביגיל קובארי)   | 3:56 |
הערות שוליים

1 2  אילן פתחיה, שיחת נפש: ריאיון עם שקל, באתר "רעש", 9 בינואר 2017
1 2  אלינה רבינוביץ', "נשאבתי למקום ריקני": שקל מספר על הקשיים בדרך, "פרוגי", 26/01/2017
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
קרל ריטר

| --- | --- |

 לידה:  7 באוגוסט 1779 קוודלינבורג, הרפובליקה הפדרלית של גרמניה 
 פטירה:  28 בספטמבר 1859 (בגיל 80) ברלין, ממלכת פרוסיה 
 ענף מדעי:  גאוגרפיה 
 מקום מגורים:  ממלכת פרוסיה 
 מקום קבורה:  St. Marien- und St. Nikolai-Friedhof I 
 מקום לימודים:  אוניברסיטת האלה-ויטנברג  אוניברסיטת הומבולדט של ברלין 
 מוסדות:  אוניברסיטת הומבולדט של ברלין 
 פרסים והוקרה:  חבר זר של החברה המלכותית (30 במרץ 1848)  מסדר סטניסלב הקדוש, דרגה 2 (1857)  מדליית זהב (פטרון) של החברה הגאוגרפית המלכותית (1845)  אות המסדר מקסימיליאן של בוואריה למדעים ואמנויות (1853)  עמית האקדמיה האמריקאית לאמנויות ולמדעים  אות מסדר ההצטיינות במדעים ואמנויות של גרמניה 
 תרומות עיקריות
 חתימה:   
 
קרל ריטר (גרמנית: Carl Ritter; ‏ 7 באוגוסט 1779 - 28 בספטמבר 1859) היה גאוגרף גרמני (פרוסי), יחד עם אלכסנדר פון הומבולדט נחשב לאבי הגאוגרפיה המודרנית. עד לריטר התבססה "גאוגרפיית הכורסה" (להבדיל מגילוי ארצות) על ליקוט אקראי של עובדות ואילו בעקבותיו עברה להסתמך על לימוד יסודי וביקורתי של מקורות. משנת 1825 ועד מותו היה בעל הקתדרה הראשונה לגאוגרפיה באוניברסיטת ברלין.
חייו ויצירתו

נולד בקוודלינבורג (Quedlinburg) והתייתם בגיל צעיר. נושא לימודיו המרכזי היה תולדות הטבע, ברוחו של ז'אן-ז'אק רוסו על החינוך הנאות. כסטודנט באוניברסיטת האלה שימש כמורה פרטי לילדיו של בנקאי עשיר מפרנקפורט. הוא שימש בתפקידו במשך 15 שנה עד 1814, בחמש השנים שלאחר מכן המשיך עם תלמידיו אל אוניברסיטת גטינגן, שם החל ללמוד גאוגרפיה והיה לתלמידו המובהק של יוהאן פרידריך בלומנבך (אנ'). ב-1817 ו-1818 פרסם את שני הכרכים הראשונים של ספרו Die Erdkunde im Verhältniss zur Natur und zur Geschichte des Menschen  ("מדע הארץ בהתייחסות לטבע ולהיסטוריה האנושית" הידוע גם כ"גאוגרפיה בהקשר לטבע ולאנושות"), שעתיד להפוך ליצירה בת 19 חלקים שתלווה אותו כל חייו.
אמונתו, שליוותה את כל מחקרו הייתה שלצורת הארץ ולאקלימה יש השפעה עמוקה על ההיסטוריה ותולדות העם היושב באותה טריטוריה, עד כדי קביעה והכרעה של כיוון ההתקדמות ההיסטורי והתרבותי. הוא קרא להתחשב בגאוגרפיה כחלק מרכזי בהסבר מדעי של תופעות תרבותיות והיסטוריות. אחד מביטוייו היה שהפעילות האנושית על גבי האדמה היא כנפש בגוף. גישתו, שזכתה מאוחר יותר לכינוי "דטרמיניזם סביבתי" (Environmental determinism) ו"גאו-טלאולוגיה", הובילה את ממשיך דרכו, פרידריך ראצל לפתח את תחום הגאוגרפיה האנושית ולטביעת המונח "מרחב מחיה" (Lebensraum), לפיו לכל עם יש מרחב טריטוריאלי "טבעי", הנובע מהכרח ביולוגי.
ב-1822 נבחר לאקדמיה הפרוסית למדעים. בשנת 1825 קיבל משרת הוראה באוניברסיטת ברלין ובמקביל לימד באקדמיה הצבאית הפרוסית הסמוכה. ריטר קיים קשר הדוק עם מגלי ארצות, בעיקר באפריקה, באמצעות החברה הגאוגרפית המלכותית הבריטית מיום ייסודה ב-1830. עמדותיו היו נגד סחר העבדים ששרר באפריקה ונגד גזענות ככלל. ב-1828 ייסד את החברה הגאוגרפית של ברלין (Gesellschaft für Erdkunde zu Berlin). ב-1856 מונה לאוצר החברה הקרטוגרפית הפרוסית.
ריטר המשיך להוציא כרכים של ספרו האנציקלופדי הגדול "גאוגרפיה בהקשר לטבע ולאנושות" עד מותו ב-1859. ב-1822 הוציא מהדורה משופרת של הכרך על אפריקה, והוא המשיך להוציא לאור כרכים מדי שנה. בסך הכל כוללת המהדורה המלאה 9 חלקים ב-21 כרכים.
לאחר מותו ראו אור ספריו: Geschichte der Erdkunde und der Entdeckungen ("היסטוריה וגאוגרפיה של התגליות"; 1861), Allgemeine Erdkunde ("גאוגרפיה כללית"; 1862) ו-Europa ("אירופה"; 1863).
ריטר וארץ ישראל

אף שלא ביקר מימיו בארץ ישראל, תרם ריטר תרומה משמעותית למחקרה הגאוגרפי. ראשית, הוא הוביל את ההתייחסות המחקרית לארץ כיחידה גאוגרפית נפרדת וייחודית. הוא התמקד בארץ כבר מתחילת מחקרו במטרה לגלות מה במבנה הפיזי של הארץ גרם לה להיות קדושה לשלוש הדתות המונותאיסטיות.
החלק ה-15 של "הגאוגרפיה" מוקדש ל"פלשתינה וסוריה", אותו הגדיר כ"גרעין לכל הגאוגרפיה של אסיה", מבוסס על רישומיהם של החוקר הגרמני אולריך יאספר זטצן וויליאם פרנסיס לינץ' הבריטי, שהפליג בירדן וחקר את ים המלח ועל דוחות רבים שריכז מידיהם של אנשי דיפלומטיה וכנסייה ששירתו בארץ הקודש ונוסעים שביקרו בה ותיעדו אותה בשלל דיסציפלינות כגון בוטניקה, גאולוגיה, דמוגרפיה ועוד.
ב-1840 יזם והוציא לאור, יחד עם היינריך קיפרט (אנ') את האטלס של המושבות ההלניסטיות במזרח הקדום (Atlas von Hellas und den hellenischen Kolonien)‏.
ריטר, שהיה ידידו של פרידריך וילהלם הרביעי, מלך פרוסיה, סייע לתנועה האוונגלית לקבל את ברכת המלך לפיתוח ההתיישבות הגרמנית-אוונגלית בארץ הקודש, יצר קשר עם מייסד התנועה הטמפלרית והדריך את סמואל גובאט לפני צאתו לכהן כבישוף הפרוטסטנטי של ירושלים.
לקריאה נוספת

חיים גורן, "קרל ריטר והמחקר הגאוגרפי-ההיסטורי של ארץ-ישראל במאה הי"ט", בתוך: יוסי בן-ארצי, ישראל ברטל, אלחנן ריינר (עורכים), נוף מולדתו; מחקרים בגאוגרפיה של ארץ-ישראל ובתולדותיה, מוגשים ליהושע בן-אריה, הוצאת מאגנס, החברה לחקירת ארץ-ישראל ועתיקותיה, תש"ס, עמ' 92–113
הערות שוליים

↑  חיים גורן, עמ' 94
↑  החוקרים הזרים הבולטים ביותר של ארץ ישראל במאה ה-19
| --- | --- |
בקרת זהויות :  NLI: 987007297279305171  PLWABN: 9810598819705606  BNE: XX1398798  BnF: cb12291463w (data)  Botanist: C.Ritter  CiNii: DA01796506  GND: 11860130X  ICCU: MILV022189  ISNI: 0000 0001 2134 1849  LCCN: n50054869  NKC: ola2004254065  NLA: 36520902  NLG: 148632  NTA: 145339734  SELIBR: 300445  SNAC: w6765nrp  SUDOC: 031759149  Trove: 1269911  VcBA: 495/257729  VIAF: 56673426   WorldCat (עם VIAF): 56673426
קרל רודק

| --- | --- |

 לידה:  13 בנובמבר 1841 אמדן, הרפובליקה הפדרלית של גרמניה 
 פטירה:  14 באפריל 1909 (בגיל 67) המבורג, הקיסרות הגרמנית 
 תחום יצירה:  ציור נוף 
 
קרל רודק (בגרמנית: Carl Rodeck‏; 13 בספטמבר 1841 – 14 באפריל 1909) היה צייר נוף, ציור ימי ודיוקן גרמני.
ביוגרפיה

אביו היה ליתוגרף ובשנת 1842 עברה משפחתו להמבורג כדי לפתוח עסק משלהם. בין השנים 1863 עד 1866 למד בהדרכתו של ארנולד בוקלין, פרדיננד פאוולס ואלכסנדר מיכאליס בבית הספר של ויימאר. לאחר מכן חזר לזמן קצר להמבורג בשנת 1869, בעקבות מחלת אביו. נסע לברלין ללימודים נוספים ואז, בשנת 1871, חזר להמבורג, שם קנה מקום מגורים קבוע.
קריירה

לאחר מות אביו הוא סגר את העסק הליתוגרפי והתמסר כולו לציור.
הוא מצא במהירות את הנושאים ליצירותיו. בעיקר ציורי שמן או צבעי מים. הוא תיאר את היער הגרמני, את הנוף של האלבה התחתונה ואת הנמל העתיק של המבורג והיה כל הזמן בדרכים עם ציוד ציור ורישום. בשנת 1869 היה המבורגר קונסטווריין הלקוח הראשון שלו והמשיך לקנות את עבודותיו לאורך כל שנות השבעים.
הוא היה מיוצג בכל התערוכות הגדולות, כולל המבורג והנובר, ולאחר מכן בברלין, דרזדן ומינכן. הוא הציג גם בווינה ובלונדון. בשנים מאוחרות יותר הוא התעניין יותר ויותר בציור פורטרטים.
נסיעה לימודית הביאה אותו לנורווגיה. יחד עם חברו קרל אוסטרלי הוא ביקר בהולנד, בלגיה ואנגליה, שם היו לו קרובי משפחה מנישואין. (אחיו היה גיסו של הצייר האנגלי לורנס אלמה-טדמה.) כמקור הכנסה נוסף נתן שיעורים פרטיים בציור ורישום לצעירות מהמעמד הגבוה של המבורג.
חיים אישיים

תלמידיו כללו את האחיות מולי קרמר והלן קרמר, וכן את אשתו השנייה מריה האסטט (בתו של אדריכל מהמבורג) לה נישא בשנת 1888.
בשנת 1907 פרש מציור.
ב־14 באפריל 1909 הוא נפטר, גופתו נשרפה והכד הוצב בבית העלמין באולסדורף.
הערות שוליים

↑  Ontdek schilder Carl Rodeck, rkd.nl (בהולנדית)
↑  Verzeichniss der Werke lebender Künstler auf der 54. Ausstellung der Königlichen Akademie der Künste im provisorischen Ausstellungsgebäude ..., www.digishelf.de
↑  "Carl Rodeck"
| --- | --- |
בקרת זהויות :  GND: 1035119129  ISNI: 0000 0000 7055 5715  RKD: 67500  ULAN: 500080730  VIAF: 96258536   WorldCat (עם VIAF): 96258536
רדיו זניט

| --- | --- |

 פרטי התחנה
 סוג:  ספורט וחדשות
 חדשות:  כן
 שפה:  רוסית
 מדינה:  רוסיה רוסיה
 בעלות:  גזפרום מדיה
 תקופת הפעילות:  מ-2007
 אזורי קליטה ותדרים
 אזור קליטה:  רוסיה רוסיה
 נקלט בתדר:  89.7 FM
 www.radiozenit.ru
רדיו זניט (ברוסית: Радио Зенит) היא תחנת רדיו בסנקט פטרבורג. תחנת הרדיו החלה לפעול ב-20 באוקטובר 2007 בשעה 12:00 בסנקט פטרבורג. הפורמט של תחנת הרדיו מרמז על מרכיב מוזיקלי - מוזיקת פופ ורוק עולמית ורוסית, כמו גם מוזיקה משנות ה-80 וה-90. במקביל, השידור מתמקד גם בחדשות, תוכניות אנליטיות ותוכניות מקוריות על אנשים שיש להם דעות מקוריות על כדורגל, אך לא רק.
התחנה נוטה לשדר בשידור חי את משחקי הכדורגל של מועדון הכדורגל זניט ומדווחת גם על חדשות הסובבות סביב מועדון הכדורגל זניט וסביב מועדון ההוקי קרח "סק"א".
תוכניות

חדשות, Новости
חדשות הספורט,  Новости спорта
תוכנית הבוקר "לא בשום שער", Утреннее шоу «Ни в какие ворота»
תוצאת זניט, Зенитный расчёт
מגזין גברים, Мужской журнал
עולם הכדורגל, Мир футбола
חום הוקי, Хоккейная лихорадка
קסם הספורט, Магия спорта
גבוהים, Высокие
מטה האימון, Тренерский штаб
ריאיון, Интервью
ידיים למעלה!, Руки вверх!
ניתוח הרוח, Фантомная аналитика